Պատասխան: 1. Գործի պատասխանող կողմը իրավաբանական անձ է: Մինչդեռ մասնաճյուղն իրենից ընդամենը ներկայացնում է կառուցվածքային ստորաբաժանում, այդ իսկ պատճառով ձեր ձեռնարկությանը պարտք է ոչ թե մասնաճյուղը, այլ հենց երևանյան կազմակերպությունը: Հետևաբար, բոլոր պարտքերը անհրաժեշտ է պահանջել հենց նրանից: Պարտքի վերադարձման ժամանակ մասնաճյուղը հանդես է գալիս որպես կազմակերպության կողմից լիազորված անձ, իսկ ղեկավարն այդ դեպքում գործում է լիազորագրի հիման վրա: Պարտքի առգրավման ժամանակ կատարողական թերթն ուղարկվում է պարտապանի գտնվելու վայր, որի տակ հասկացվում է իրավաբանական մարմնի գտնվելու վայրը և ոչ թե նրա մասնաճյուղերի: Այդ իսկ պատճառով ուղարկեք կատարողական թերթը Երևան, եթե, իհարկե, կազմակերպությունը չհամաձայնվի ինքնակամ կատարել որոշումը: